PATVIRTINTA

Panevėžio miesto savivaldybės tarybos

2016 m. gegužės 26 d. sprendimu Nr. 1-164

**Panevėžio miesto SAVIVALDYBĖS PREMIjos „Metų mokytojas“ SKYRIMO nuostatai**

**I SKYRIUS**

**Bendrosios nuostatos**

1. Panevėžio miesto savivaldybės premijos „Metų mokytojas“ skyrimo nuostatai (toliau – nuostatai) reglamentuoja Panevėžio miesto savivaldybei (toliau – Savivaldybė) pavaldžių švietimo įstaigų premijuojamų mokytojų (toliau – Mokytojai) premijos, įsteigtos Švietimo tarybos, skyrimo atrankos kriterijus ir tvarką.

2. Premijos skyrimo tikslas – įvertinti Mokytojų veiklos rezultatus, siekiant ugdymo kokybės ir skatinant kūrybinę veiklą.

3. Premijos Mokytojams skiriamos už jų praktinės veiklos nuopelnus: ugdytinių pasiekimus, reikšmingus darbus pedagogikos srityje, indėlį įgyvendinant Savivaldybės švietimo strategiją, žmogiškųjų ir pilietinių vertybių ugdymą.

4. Kasmet skiriamos trys 1000 Eur dydžio premijos. Lėšų premijoms kasmet numatoma Savivaldybės biudžete, jos įteikiamos Tarptautinės mokytojų dienos proga.

**II SKYRIUS**

**Kandidatų atrankos kriterijai**

5. Kandidatams taikomi šie atrankos kriterijai:

5.1. Mokytojo praktinės veiklos rodikliai: Mokytojo ir jo ugdytinių pasiekimai (egzaminų, olimpiadų, konkursų, parodų, varžybų ir kiti sėkmingo mokymo(si) / ugdymo(si) rezultatai);

5.2. Mokytojo veikla pamokoje: naujų mokymo(si) metodų taikymas, mokinių motyvacijos skatinimas, mokymo(si) diferencijavimas ir individualizavimas, informacinių technologijų taikymas;

5.3. Mokytojo metodiniai darbai (vadovėliai, ugdymo programos, mokymo(si) priemonės ir kt.), autentiškos patirties sklaida, dalyvavimas savivaldybės, nacionaliniuose ir tarptautiniuose projektuose, kvalifikacijos tobulinimo renginių vedimas;

5.4. aktyvus ir kūrybiškas darbas švietimo įstaigoje, dalykinių ir metodinių inovacijų diegimas;

5.5. aktyvumas kuriant atvirą mokyklą: lygių ugdymo(si) galimybių sudarymas ugdytiniams, pilietiškumo, tautinio sąmoningumo ir kitų žmogiškųjų vertybių ugdymas;

5.6. aktyvus dalyvavimas miesto ir šalies pedagoginėje, projektinėje, eksperimentinėje ir mokslo tiriamojoje, visuomeninėje veikloje (įvairios organizacijos, asociacijos, ekspertų komisijos, konsultavimas, fasilitavimas, įvairūs straipsniai, tyrimai ir pan.);

5.7.palankūs esamų ir buvusių mokinių, jų tėvų atsiliepimai, sėkmingas bendradarbiavimas, mentorystė;

5.8. konceptualūs švietimo srities darbai, formuojant ir įgyvendinant Panevėžio miesto švietimo politiką.

**III SKYRIUS**

**Kandidatų atranka**

6. Paraiškos dėl kandidatų pagal nustatytą formą (priedas) pateikiamos Savivaldybės administracijos Švietimo skyriui iki einamųjų metų birželio 30 dienos.

7. Kandidatūras siūlyti turi teisę:

7.1. švietimo įstaigų vadovai, įstaigos savivaldos institucijai pritarus;

7.2. mokytojų, mokinių, tėvų ir kitos nevyriausybinės organizacijos, asociacijos ir pan.;

7.3. Savivaldybės administracija.

8. Kandidatų atranką, vadovaudamasi šių nuostatų II skyriaus kriterijais, vykdo Savivaldybės mero potvarkiu Savivaldybės tarybos veiklos kadencijai sudaryta septynių (7) narių komisija, kuri dirba pagal pirmame posėdyje patvirtintą darbo veiklos reglamentą.

9. Metų mokytojai išrenkami ne vėliau kaip iki einamųjų metų rugsėjo 20 dienos.

**IV SKYRIUS**

**PREMijOS „metų mokytojas“ SKYRIMO tvarka**

10. Premijos skiriamos Savivaldybės administracijos direktoriaus įsakymu.

11. Premija tam pačiam asmeniui gali būti suteikiama ne dažniau kaip kas penkeri (5) metai.

12. Premija skiriama nepriklausomai nuo kitų asmens gautų premijų.

**V SKYRIUS**

**BAIGIAMOSIOS NUOSTATOS**

13. Premijos „Metų mokytojas“ rinkimus organizuoja Savivaldybės administracijos direktoriaus įgaliotas skyrius / institucija.

14. Premijos skyrimo nuostatai, paraiškos forma ir premijų laureatai skelbiami Savivaldybės interneto svetainėje ([www.panevezys.lt](http://www.panevezys.lt)).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Panevėžio miesto savivaldybės

premijos „Metų mokytojas“ skyrimo

nuostatų priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

švietimo įsitaigos (organizacijos, asociacijos ir kt.) pavadinimas

**Panevėžio miesto SAVIVALDYBĖS PREMijOS „Metų mokytojas“**

**PARAIŠKA**

**\_\_\_\_\_\_\_\_\_\_\_\_\_\_\_\_\_\_**

(data)

Kandidato vardas ir pavardė..................................................................................................................

Darbovietė, pareigos, kvalifikacinė kategorija ...............................................................................................................................................................

...............................................................................................................................................................

Pedagoginio darbo stažas ...............................................................................................................................................................

...............................................................................................................................................................

Trumpas kandidato veiklos aprašas pagal Panevėžio miesto savivaldybės premijos „Metų mokytojas“ nuostatų II skyriuje patvirtintus kandidatų atrankos kriterijus ................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Teikiančiojo asmens pareigos parašas vardas ir pavardė

Suderinta su įstaigos savivaldos

institucija / visuomeninės organizacijos institucija